經數: 一七三五

經名: 大方廣佛華嚴經疏卷第二十

頁數: 六五一

上              欄

自策. 六能安果用. 七不厭修因. 八雙遊定

慧深心契寂. 利智貫達. 以斯二法嚴於法

身. 故法華云. 佛自住大乘. 如其所得法定

慧力莊嚴. 以此度衆生也. 九不住法門. 住

有二失. 一不契地智. 二不能進趣. 不住反

此. 十善窮地體. 謂依一佛智. 方便多門更

無異體. 二復次下住地觀修. 有十一句. 初

一是總. 一切法門是成地之法. 次九爲別. 二

諸地證智. 三修加行因. 四攝報等果. 五所知

分齊及所化境. 六進德修業斷障力用. 七

示百身等. 八分別諸願. 十善等法. 九所證

法界. 皆言隨其者諸地非一故. 十悉善下

辨成觀相. 皆自心者. 智與心相應故. 因由

心學果是心成. 境由心現力用. 是心分位.

神通是心現起. 分別是心決擇. 所得是心造

詣. □心外無得何所著耶. 十一如是下結

觀成益. 三佛子下顯地要勝. 標徵釋結文□

可知. 第三答大行淸淨問. 有二十句. 初十

是因後十是果. 今初行成出障故云淸淨.

雖數名小異大同十行. 亦通十度. 十行所

行卽是十度. 欲勝進彼故此前修. 又下文.

由爲物說法自增諸度故. 復廣明. 所望處

別互有影略. 前七可知. 八於惡衆生修菩

薩行. 心不傾動. 是難得中義. 本願誓化故.

九善法行中. 與衆生爲淸□法池. 大悲堅

固普攝衆生爲舍爲歸是廣度衆生. 如□

梁義. 有力能故. 十眞實行中文云. 此菩薩

入三世諸佛體性. 與三世諸佛善根同等.

智決體同故. 第二菩薩旣得下. 由行淨因

中              欄

得勝法果一他力勝. 二自善勝. 三深定勝.

四同行勝. 五助道勝. 六眞智勝. 七意樂勝. 八

觀慧勝. 九修行勝. 十增進勝. 第四答大願

問. 有二十句. 初十起勝淨願. 後十勵志令

滿. 今初全同初地十願. 一成熟衆生願. 二

淨佛國土願. 三供養. 四護法. 五承事. 六同善

根. 七攝法上首. 法通至佛名如來門. 八三

業不空. 九具修諸行. 十現成正覺. 但彼文

廣. 依彼次者. 五七一二六八三九四十. 爲

今之次. 二佛子菩薩下. 令願成滿者. 由斯十

句. 能滿前十及餘多願. 於中五深心則可

久. 六悉成則可大. 可久則菩薩之德. 可大

則菩薩之業. 餘□可知. 第五佛子已下. 答

護菩薩藏問文亦有四. 初是結前生後. 謂以

前行願蘊積成藏故. 唯十句更無成熟等

異. 文有五對. □顯可知. 第六菩薩得是下.

答隨所應化常爲說法問. 文分爲三. 初結前

生後. 謂蘊積福智用以攝生. 二佛子下徵

以標起. 三所謂下正解其義. 於中初二. 前

知器授法. 二具德成益. 初中先知器有四

一識習氣所作. 如金師之子. 應敎數息等.

二知種性因緣. 聞法發心爲因. 隨因成性.

遇師聞法爲緣隨緣成種. 三知心行之病 .

謂多貪等. 四知希望差別二貪欲1下授法

文有十句. 初二可知. 三癡有二種. 一迷於

事理敎觀法相. 二惡邪推心不信業因. 令

其觀察十二因緣. 能離邪執自性等計. 上

三唯對治. 四等分者. 等謂相似三觀不可□

施. 若等重者敎觀勝義. 謂□欲卽道等. 若

下              欄

等輕者. 可以生善爲人化之. 釋此四分具

如雜集十三. 五心人天樂爲樂生死說三

苦者. 乃至非想行苦所隨故. 次四可知. 十

樂事寂者令成理寂. 若比空寂令成事

用. 菩薩已下總結隨宜. 二爲說法時下明具

德成益. 有十句十對. 一文連義正. 二法智無

差. 卽依法不依人. 依智不依識. 三審定

無違卽依了義經. 不依不了義經. 四立法

義故能遍斷疑. 五了物根故入於佛敎. 六

寂契眞際照法性源. 七斷眞法愛除人法

執. 八念佛了音. 九亡言巧說. 雖無說無示

善順宗因. 十令悟隨宜終歸平等. 卽說之

益. 第七菩薩如是下. 答□不捨離諸波羅

蜜問. 於中二. 先結前生後. 則正說法時便

具十度. 設自修此亦爲利他. 一向大悲了

平等故. 通至佛果故皆名道. 二是時下. 正

示不捨度相. 十度卽爲十段. 皆光辨相. 後

是則下結名. 前四辨相中先辨施等相. 後無

著等辨波羅蜜相. 檀戒可知. 三忍中諸惡

通於內外. 其心下契理平等成波羅蜜. 四

2進中普發衆業. 是無餘修. 亦利樂勤常修靡

懈. 是長時修. □不退轉是無間修. 上卽加行

勤也. 勇猛[&FFFF]#制是勇□修. 亦被甲勤. 於諸已

下是顯度相. 五禪定中文有十一句. 一訶

五欲. 所以訶者. 夫禪定虛凝湛猶渟海. 高

攀聖境尙曰妄情. 馳想五塵豈當爲道.

云何訶之. 色如熱金丸執之則燒. 聲如毒

塗鼓聞之必死. 香如弊龍氣. 嗅之則病. 味

如沸熱蜜. □3之則爛傷. 觸如臥師子近

經數: 一七三五

經名: 大方廣佛華嚴經疏卷第二十

頁數: 六五二

上              欄

之則□. 此五欲者. 得之無厭如火益薪. 亡

國敗家世世爲害. 過於怨賊. 故不應著. 肉

菩薩體此卽如. 復何所著. 二入次第定. 謂

四禪四空及滅受想. 爲九次第定. 下. 十地離

世間品具明. 卽一切門禪. 三安住理定寂

愛味住. 智契不出名正思惟. 以見心性故.

亦善土相. 上二定體卽定自性. 餘六定用. 四

消滅煩惱通愛見慢等. 故云一切卽淸淨

相. 五出生諸定. 如起信云. 得此眞如三昧.

能生無量諸三昧門. 上文云. 一三昧生塵等

定是也. 卽難行相. 六引發神通. 謂精義入

神以致用也. 亦遂心相. 七逆順自在亦難行

相. 從滅定出入非非想乃至初禪. 是名爲

逆. 從初禪出入第二禪乃至滅定. 是名爲

順. 此中逆順應各有超間. 謂超一超二乃

至全超. 文無者略. 此亦名爲師子遊步三昧.

八一多自在攝一切定. 應有四句. 謂在一

入一. 在一入一切. 在一切入 一. 在一切

入一切. 得其源故. 九悉知定境. 定境有

三. 一諸定所緣. 二諸定分齊. 三諸定境用. 皆

能知之. 十者總結體用無違. 言三昧者. 此

云等持. 唯□有心而通散心. 三摩[&FFFF]#底此

云等至. 通於有心及與無心. 唯諸位定體.

此二功德名爲等引. 上二句定體通於此三.

六句定用卽是所引. 言智印者卽一實相故.

智論釋百八三昧中. 第二名寶印三昧. 謂

與實相般若相應故. 上二是定此一是智. 合

卽雙運. 今菩薩隨在一定. 卽與一切三昧.

此三無違. 十一速入智地. 亦卽定果. 以菩

中              欄

薩之定. 事窮無邊理極無際. 故能速至一

切智地. 亦難行相. 亦二世樂相. 又上二三四.

卽現法樂住禪. 次五引生功德禪. 五亦饒益

有情禪. 後二通三. 又通十種淸淨. 一由世

間淨離諸愛1味故. 卽第三句. 二出出間淨

亦此句攝. 三加行淨卽是初句. 四得根本淨

卽第二句. 五根本勝進淨卽第五句. 六入住

出自在淸淨. 七捨靜慮已復還證入自在淸

淨. 上二卽第七句. 八神通變現自在淸淨. 卽

第六句. 九離一切見趣淸淨. 十一切煩惱所

知障淸淨. 此二共是第四句攝. 餘如瑜伽四

十三九大禪說. 十行之中當顯其相. 六般若

中句亦有十. 前之三句. 聞法近友卽聞所

成慧. 初句正明. 二近友不倦. 是聞慧緣. 三樂

聞無厭是聞慧因. 暫聞則己慧不生故. 四卽

思慧學而後思故. 云隨所聽也. 內正作意故

云如理. 五亦思擇慧. 又於無煩惱中善決

擇故. 捨煩惱故. 六善觀下皆是修慧. 此句

悟入於如. 七宿習思量故了無功用道. 八周

備悟入. 一中一切等名爲普門. 九入二智

門. 十總 結已圓故云休息. 後三連環. 此中

亦有九門之相. 恐繁不配. 其中雖定慧互

有互相嚴故而爲門不同. 若全雙運故. 起

信論合於六度. 以爲五門. 後之方便義亦準

此. 涉有不迷於空則名方便. 不厭有而

觀空. 便稱般若. 豈令般若不能知有耶.

方便若不觀空何名方便. 非唯此三萬行

皆爾. 肉般若能2行萬行. 何法而不用之. 寂

照盡於理極. 不得一行無此君耳. 所以開

下              欄

則萬行□然. 泯則一不爲一. 得意則無所

不通耳. 七方便中亦有十種. 一巧智現世

爲方便. 二悲非愛見故化而無厭. 卽悲智

相導爲方便. 三依體起用. 四非捨非受故

一切無染. 五凡聖雙行由雙非故. 六行無

住道. 七觀察進趣. 八現相不著. 九遍入諸

趣卽無生現生. 十度脫衆生是無化現化.

初九拔濟餘皆□向. 依瓔珞因果品. 後之四

度亦各有三. 方便三者. 一進趣方便. 卽第七

句. 二巧會有無除第四句. 皆此所攝. 三不捨

不受卽第四句. 八願中亦有十願. 前五後三

盡字爲初. 六身□住盡劫海. 七智盡心海.

八窮盡有支. 九盡現國土. 十窮佛果智. 此

心菩提前九利樂. 若依三願. 二三四五爲

自行願. 六七爲神通. 初及八九爲外3化. 十

通二利. 皆云盡者窮彼源故. 九力中十句

各二. 謂標名釋義. 一契理. 深心是思擇力.

染則無力. □此故有4也. 餘可準知. 皆修習

力. 瓔珞有三. 皆名通力. 一報通力. 二修通

力. 三變化通力. 觀彼似當九十二句耳. 十

智度中. 識病知根順理授法. 名爲智度. 亦

有十句. 初四知病輕重. 次三知根欲樂. 一

位二行三心. 後三知法樂. 一知理法. 二知

果法. 三普覺法界. 前七成就有情. 後三現法

樂住. 瓔珞三智. 一無相智卽知法眞實. 三變

化智卽如來力. 餘皆第二一切種智. 餘義如

初會說. 第八佛子下. 答前所念衆生咸令得

度問. 於中分三. 初結前起後. 二正明化度.

三結如本誓. 前中初結前. 淸淨約離障. 圓

經數: 一七三五

經名: 大方廣佛華嚴經疏卷第二十

頁數: 六五三

上              欄

滿具事理. 不捨謂常相應. 住大莊嚴者. 總

結十度爲嚴. 是大乘體. 後隨其所念下生

後. 由1且前故. 二墮惡道下正明化度. 文

有十句約爲四類. 初二令離惡果. 三塗除

無間皆容發心. 如慈童女. 二令勤修則脫

八難. 値佛聞法. 次三令離惡因. 貪有二

種. 上偏語色貪敎修不淨. 今通語貪財名

等故. 但云示無貪法. 無貪法者. 謂不淨觀

空少欲知足. 二瞋亦二種. 上偏語能爲違

害. 故令修慈. 今通瞋情非情故觀同體. 不

應自瞋. 三癡亦二種已如上明. 此約邪癡

令觀緣起. 次三令離流轉三界循環. 皆可

厭故. 初欲□害等義見三地. 二色界雖定

慧似均. 然是定地. 恐其滯寂故爲說觀. 又

無生正觀令得無漏. 三無色定多故爲說妙

慧. 又示諦觀方得永出. 後二示以三乘隨

機爲說. 又引權歸實令知本寂. 三如其往

昔下結如本誓. 故能眞度. 師子吼者決定度

故. 第九佛子下. 答前紹三寶種使不斷絶問.

文分爲二. 初仍前總標. 二所以下徵釋所

2以. 由化衆生入三寶海故. 能紹前令不

斷也. 文有四番爲成十句. 前九別明後一

總結. 就初三番釋通總別. 然皆後後轉深

前前. 通者通在諸位. 別者初在十信. 次居

三賢後約登地. 三番佛種差別云何. 初敎

發心令具因性. 未發唯有本住性故. 次[&FFFF]#

大願令成因行. 令所發心不退轉故. 言

大願者. 謂心菩提願利樂有情願. 又防惡

願如戒經說. 有進善願如常所明. 三下佛

中              欄

種子令成佛智. 謂證眞如成無漏故. 上

約別顯. 通者發菩提心總有三心. 謂卽大悲

大願大智. 初番爲總已含大悲. 次番是願. 後

番是智. 謂示妙理令暫見心性. 成金剛種.

三番法種差別相者. 初開法藏令敎不斷.

次說因緣令義不斷. 後具四種護. 令敎理

行證皆悉不斷. 復次初雖領敎未發眞解.

次具解行未能證故. 三番僧種有何差別.

初受法無乖始墮僧數. 次修六和敬僧行

已成. 後統理大衆令僧淸淨. 復次初雖奉

敎解行未具. 未是眞和. 次雖具解行未

離衆怖. 不能控御. 言六和者. 三業爲三

及戒見利. 謂身和同集口和無諍. 意和無

違. 見和同解. 戒和同奉. 利和同均. 又約菩

薩. 三業同慈六皆同體. 眞實和也. 一切恭敬

令僧久住. 後總句者. 弘法奉戒三學兼修.

則不斷三寶化化不絶. 第十菩薩如是下.

答前善根方便皆悉不空問. 先略後廣. 略中

分三. 初結前生後. 謂由能紹三寶故所行

無失. 二隨有下由不空故. 三業無瑕. 謂所

作□向是不空業. 三無瑕□故下. 由無瑕故

不空. 所作反覆相成. 玉之內病曰瑕. 瑕謂

體破. 外病曰□□謂色汚. 以顯三業內外無

失故. 白珪之□尙可磨也. 三業之□不可

爲也. 初句牒前. 次所作下示無瑕相. 後皆

與下顯不空相. 方便有慧方便不空. 慧有

方便慧亦不空. 此辨所行不空. □向智智

辨趣果不空. 第二菩薩如是下廣明有二. 初

明自業不空. 後辨利他不空. 初中雖明不

下              欄

空. 義兼無失. 以一切淸淨離煩惱故. 又此

無失卽自業不空. 順止寂故. 文有標徵釋

結. 釋中皆先標後釋. 初四依正莊嚴. 次六攝

化莊嚴. 言涅槃地者. 以涅槃嚴地也. 謂隨

有成道入涅槃處. 當知其地卽是金剛. 今

於一切處成. 則無非金剛也. 標云涅槃

釋云成道. 文影略耳. 四菩薩成就下結文可

知. 二若有衆生下利他不空. 於中有法喩

合. 文則可知. 佛與菩薩俱益不空. 今不見

者不宜見故. 見不益者無行力故. 亦遠益

故. 上來□答所成之行問竟. 第二佛子菩薩

摩訶薩住此下. 答行所成德問. 前文有二.

今亦二段. 第一答以行成因德. 二答以因成

果德. 今初具答十二問. 各有二句. 上句答

下句. 上云修何滅廢. 今答以智他皆倣此.

二用慈降魔. 夫欲害人反招自害. 苟欲安

人則物我俱安. 故柔勝剛弱勝强. 以慈安

一切惡魔. 無以施害. 慈善根力其功□量.

三福則怖之以威. 智則屈之以辯. 次四後

四文□可知. 八以方便智慧出生是答. 一切

菩薩已下卽是所問. 準上文中此有七事.

今波羅蜜下欠總持句. 然方便有二. 若加行

方便出生地度. 若善巧方便. 亦生諸度及餘

五法. 智亦有二. 若根本智卽成內證. 若後

得智卽成業用. 是故此二出生此七. 言淸

淨者治彼障故. 二佛子下答以因成果問.

於中亦二. 先結因成果. 謂但勤修上來諸

行. 則能次第從因得果. 二於無邊世界下.

正答所成之德. 謂護持正法. 但當勤修上

經數: 一七三五

經名: 大方廣佛華嚴經疏卷第二十一

頁數: 六五四

上              欄

來以行成因之德. 自當成1後護持法等諸

德. 故乘前結因成德明之. 答上十句文分

九段. 第一答初總句. 如來法藏守護開演. 二

佛所護念故. 卽答衆魔外道無能沮壞. 以佛

護故. 三守護受持下. 答攝持正法無有窮盡.

四於無邊下. 答於一切世界中. 演說法時十

王敬護. 謂身勝音巧令聞者入智故. 五知

諸衆生下. 答擧世同欽稱機令喜故. 六其

身端正下. 答菩薩愛敬端正有德故. 其佛灌

頂. 在前第二佛護之中. 七善知衆心下. 答

得善根力增長白法. 於中先總明三業. 後得

心下別顯十種自在. 皆是善根. 其十自在之

能. □是增長白法. 八菩薩如是下. 答開演如

來甚深法藏. 九佛子菩薩得如是下. 答攝持

正法以自莊嚴. 於中初明自嚴. 次徵後釋.

以攝正法故. 有十句德. 亦卽是前所成之

德. 可思準之. 第二重頌分. 十頌分二. 初六

偈頌前十種所成行體. 後四偈頌行所成德.

前中初二偈頌佛喜. 於中初半頌不放逸.

餘頌佛喜. 二有一頌. 頌2入地及大行大願.

三一頌. 頌菩薩藏. 及所應化而爲說法. 四一

頌頌不捨自行諸度及所念衆生. 皆令得度.

五半頌頌不斷三寶. 六半頌頌善根方便皆

悉不空. 二菩薩所修下頌行所成德. 初一頌

初行所成因德. 後有三偈. 頌以因成果德.

於中初二頌. 通頌前之八段. 後一頌. 別頌

第九答攝持正法以自莊嚴. 以喩而顯. 一身

儀安諦頌前現身. 次辨德威猛. 頌前以無畏

辯. 三心定不動頌安其怯弱. 四智深如海.

中              欄

頌以深智慧. 五法雨滅障. 頌前而爲說法.

第三時法慧下明結說分. 謂契理合機故佛

喜衆奉也. 第三會竟

大方廣佛華嚴經疏卷第二十

大方廣佛華嚴經疏卷第二十一

唐淸□山大華嚴寺沙門澄觀撰

升夜摩天宮品第十九

(第十九經)自下第三中賢十行會. 初來意者. 酬前

十行問故. 匪知之艱行之3爲艱. 前解此

行. 若膏明相4賴目足更資. 故次來也. 次品

來者. 此會四品分三. 初二品當會由致. 次一

品當會正宗. 後一品勝進趣後. 於由致中. 後

品明[&FFFF]#德顯體. 此品先明感應道交. 前會已

終將陳後說. 故次來也. 二釋名者. 會名有

三. 一約處名夜摩天宮會. 夜摩此云時分.

卽空居之首表十行. 涉有化物宜適其時.

時而後言聞者悅伏. 時而後動見者敬從. 涉

有依空卽事入玄. 託此而說. 約人名功

德林. 約法名十行會. □如後釋. 三皆依主.

次品名者. 大同於會. 然梵本中. 上無升字

下有神變. 譯者以升爲神變. 升爲神變略

有四義. 一不離前三而升此故. 二升一處

卽升一切處故. 三升已廣其處故. 四前後

同時無障□故. 謂佛以圓遍之身. 不起而

升時分天宮. 升屬如來夜摩. 約處相違釋

也. 前升須彌後升兜率. 準此可知. 三宗趣

下              欄

者. 會品之宗□如名說. 意趣可知. 四釋文

者. 一品長分爲十. 第一本會圓遍. 謂前會不

散而說後會故. 初句遍因. 十方下遍相. 亦

有主伴等□如上說. 但處加須彌. 則而演

說法通上三會. 第二爾時世尊下. 不離而

升. 第三時夜摩下. 天王見佛□如前會. 第

四卽以下. 各嚴殿座. 初一句總依空起行.

故云化作. 無著導行故曰蓮華. 一行含多

所以稱藏. 餘如上說. 百萬已下別顯嚴相.

於中四. 初明座體備德嚴. 皆云百萬位漸

增故. 次百萬夜摩下. 明座旁圍繞嚴. 三從百

萬下法門行德嚴. 文有八句. 攝爲四對. 一

因緣. 二福智深心契理故. 三願行四體用. 無

生法體之所起故. 四末後一句法敎流通嚴.

第五時彼下請佛居殿. 第六時5佛下如來

受請. 第七爾時下各念昔因. 然晉經亦有

樂音止息. 今略無者譯人之意. 謂不如十解

會事歸理. 不云樂音止息. 不及□向事理

無□. 不云熾然. 退可同前進可齊後. 故

□略之. 第八偈[&FFFF]#十佛. 此十佛是前會十佛

之前. 如次十佛明位漸高念昔亦遠. 理實

三世諸佛皆同此說. 餘如前會. 文亦有二.

先明此界後辨結通. 前中十偈亦各有四.

初句標名[&FFFF]#別德. 次句通顯具吉祥. 三憶

曾入此殿. 四結處成勝極. 亦初一句諸頌

不同. 初二字別名次二字通號. 下三字別德.

亦皆以下別德釋上別名. 一以聞十方釋

成名稱. 二以世間燈釋寶王義. 珠有夜光

可代燈者. 爲寶中王. 佛有智光照無明

經數: 一七三五

經名: 大方廣佛華嚴經疏卷第二十一

頁數: 六五五

上              欄

夜. 故曰寶王. 三四五六義□可知. 七以世

燈釋勝天者. 身智光照勝於天故. 八以論

雄釋無去者. 具勇智辯不可動故. 九十

可知. 又此中殿各擧別名. 初一嚴體下皆寶

之別德. 謂此寶淸淨. 以用莊嚴殊勝無垢.

此寶發香是香必妙. 能嚴之寶無所不見.

可謂普眼如是. 嚴者. 是善莊嚴無處不嚴.

名普嚴也. 又善嚴者善因生故. 第九爾時世

尊入下. 佛同升殿. 第十此殿下. 處忽寬容□

如前會

夜摩宮中偈[&FFFF]#品第二十

1初來意者. 助化[&FFFF]#揚故. 說行體性故. 行所

依故. 然三天偈[&FFFF]#來意宗趣大旨是同. 但解

行願以爲異耳. 2釋名3宗趣亦不異前. 約

處約行少有別耳. 四釋文者. 文亦有三. 一

集衆. 二放光. 三偈[&FFFF]#. 初中有十. 一明集因.

亦卽各隨其類. 爲現神通也. 二十方下4主

菩薩. 三一一5下眷屬數. 四從十萬下來處分

量. 然顯數隨位增. 信十住百□向是萬. 此

合當千而云十萬. 或譯人之誤. 或是十百則

傳寫之誤. 五其名下列菩薩字. 同名林者

表十行建立故. 行類廣多故. 聚集顯發故.

深密無間故. 扶[&FFFF]#庇映故. 此十菩薩. 表行之

體也. 可以意消息之. 六此諸菩薩下. 來處

刹名同名慧者. 十解之慧行所依故. 七此諸

菩薩各於下. 明所事諸佛. 同名眼者. 以智

導行了了分明. 成有目之足故. 斯卽十行當

位之果佛. 於此位顯者皆名眼故. 宜以當

界之佛與當界菩薩. 共相屬對思而釋之. 八

中              欄

是諸下至已設敬. 九隨所下參而不雜. 十如

此下結通無盡. 第二爾時下放光足上. 謂

跌背行必動故. 背依輪指得有用故. 表行

依信解而成用故. 餘同前會. 第三爾時功

德林下. 明說偈6[&FFFF]#. 十菩薩說卽爲十段. 亦

以東方爲始. 上方爲終. 各有說偈所依. 謂

承佛力等. 今初菩薩. 且就能說. 積行在躬

功德圓滿. 故名功德. 若就所歎. 歎佛勝德

故云功德林. 有十二頌. 以是會主總[&FFFF]#此

會普遍之事. 於中二. 初八述[&FFFF]#奇特. 後四

擧德釋成. 前中四. 初一偈[&FFFF]#此品放光. 次

二[&FFFF]#前品感應. 次三[&FFFF]#此品衆集. 後二明

自在普周. 後四擧德釋成中二. 前二擧因顯

用. 後二辨果用深廣. 於中一體用自在. 上

半不去遍至. 下半卷舒相盡. 謂一身卽多. 則

一相不可得. 多卽是一則多相不可得. 是故

□一□多□非一多. 由此自在. 一塵內身無

不周于十方. 遍十方身□[&FFFF]#一7塵之內. 皆

悉圓遍非分遍. 故難思議也. 後一深廣相

成. 上半牒廣辨深. 下半釋深顯廣. 謂不住

故無處不至. 不去故不離本位. 此釋深也.

塵毛等處無不普入. 廣無邊也. 第二上明

功德此辨智慧. 悟此除冥難遇之慧. 故

名慧林. 偈中歎此十頌分三. 初一明佛難

遇. 次六別釋難遇. 於中亦三. 初二益廣難

遇. 次一因圓難遇. 後三果深難遇. 三有三

偈校量8顯勝. 於中初一長時大行校量. 次

一長時供佛校量. 後一勝物供佛校量. 第三

勝林悟勝義甚深之法. 故偈歎深廣無涯之

下              欄

德. 十頌分二. 初三明佛德廣博. 後七顯法

體甚深橫□互顯. 前中初二喩肉. 後一法合.

喩言孟夏月者取意譯也. 梵本敵對□云後

熱月. 西域如來聖敎. 一歲立爲三際. 謂熱雨

寒. 西域記云. 從正月十六日. 至五月十五

日爲熱時. 則後熱月. 言兼得此方孟夏後

半餘之二際. 各有四月準釋可知. 赫日之

言. 但取陽光時長難窮其際耳. 彼方或爲

四時. 與此名同. 但以正月黑半爲首耳. 不

見此文妄爲異解. 後七中令於依他修

三無性觀. 以餘之二性不離依他故. 由於

二性成依他故. 謂圓成是依他體性. 遍計

但橫執依他. 又迷眞似現故. 卽依三性說

三無性. 三性尙一豈有三無. 三無但是卽

有之無. 三性但是卽無之有. 有無不二爲

一實性. 有無形奪性亦非性故. 於一依他中

具修諸觀. 文卽分三. 初三作生無自性性

觀. 次二兼修勝義無自性性觀. 後二修相無

自性性觀. 今初卽分爲三. 初偈正觀無生.

初句果空. 謂緣生果法非先有體. 從世性微

塵. 及未來藏因緣心識中來. 若有來處卽

先已有. 如鳥來棲樹何得言生. 次句因空

旣無有果. 對何說因. 又世性等. 亦是妄計

因緣有故. 次句雙遣所從. 是因所生是果. 又

初句不自生. 次句不他生. 次句不共生. 又初

句非先有而生. 次句非先無而生. 次句非半

有半無. 三義各以末句息妄成觀. 次偈以

無生釋無滅. 略有三義. 一無生可滅故. 二

無待對故. 三例生從緣故. 後偈觀成利益.

經數: 一七三五

經名: 大方廣佛華嚴經疏卷第二十一

頁數: 六五六

上              欄

經. 云無生卽是佛. 故論云. 若見因緣法. 則

爲能見佛. 依他因緣卽無生故. 次二偈約依

他. 兼修勝義無自性性觀中. 前偈遣所觀.

上半辨觀. 下半明益. 各含二義故致兼言.

一者成前. 謂非唯能相之生. 生卽無生. 所

生法體從緣無性. 卽無所有. 此顯依他無

生是圓成. 性益云深者卽事而眞故. 二云無

生眞性亦無所有. 卽彼勝義無自性. 性益云

深者眞性不立故. 後偈遣能觀然有二義.

一成前所觀. 謂以無性故無有能了. 如

無有人能了龜毛長短大小. 知無所了是

究竟了. 二是正遣能了. 旣無所了亦無能

了. 能所兩亡爲究竟解. 後二偈明相無自性

性觀. 中初偈正明後偈總結. 前中上半顯執.

不了國等依他謂爲現見. 妄計爲生故. 晉

經云. 所言有生者. 當知由所生. 下半明觀.

若知無性則離遍計故. 後偈總. 結稱於事

理之實以觀世等. 故善說也. 第四以信樂

力聞深不畏. 名無畏林. 偈歎信向益深德

故. 十頌分二. 初一所信之境. 謂法身體卽法

界. 智身證極法界. 致令應用之身不動而

遍. 後九聞信之益分五. 初一聞信離惡. 次

二辨其難聞. 次三明聞信成佛. 將過去已

成證現未當成. 四有一偈明聞必有由. 勵

物起願. 五有二頌顯起行益. 第五拒妄崇

眞. 拒迷崇智名爲□愧1林. 偈[&FFFF]#如來大

智勝益. 十頌分三. 初三法說難思. 次六以

喩□決. 後一結德歸佛. 今初初偈明聞生

勝益. 令物希聞自在法者佛智也. 次偈

中              欄

佛窮種智故下位難思. 後偈顯智從生. 此

文反顯. 然有二意. 一者成前. 謂欲生智慧

當於佛心佛. 無不知故. 不應心之於凡

凡暗冥故. 猶□[&FFFF]#[&FFFF]#必於深水. 而於木末

安可得耶. 二者成後智. 從熏習自種而生.

不從煩惱無智所生. 是故下. 言二心不同

時. 屬自愚智故故應愼所習也. 若爾何以.

經言煩惱泥中有佛法矣. 此說在纏如來

藏故. 然此大智從藏德生. 非從迷起. 若爾

煩惱卽菩提. 復云何通. 約體性故. 從所迷

故. 如波與濕. 然實義者眞妄愚智. 若約相

成二門峙立. 若約相奪二相寂然. 雙照二門

非卽非離. 若說一者離之令異. 如此章中.

若云異者合之令同. 如後章是善須得

意. 勿滯於言. 若準晉經. 云非從智慧生.

亦非無智生. 了達一切法滅除世間闇. 則

顯智體絶於愚智. 不稱實了則名無智.

此偈雙明性相. 後喩但顯二相不同. 二□決

中二. 先五明二性相違. 後一辨功能不等.

今初. 唯第二偈三句是喩. 餘偈喩合. 各有半

偈. 一約色非色者. 非色謂心緣慮質□體性

不同故. 二中有二喩. 相無相者理事相反. 生

死涅槃眞妄相反. 雖同一體. 分別義門不相

是故. 三成之與壞約相別故. 四初心後心時

不同故. 五諸識身所用別故. 緣會不同故眼

無耳用. 又此眼識不合餘根. 識身同識尙

不相合. 愚智. 性異安得相生. 二功能不等

者. 非唯二性各別. 然智能滅愚愚不滅智.

藥能去毒毒不去藥. 亦猶明能滅闇闇不

下              欄

滅明. 三一偈結歸如來. [&FFFF]#出世表故難値

遇. 第六勤觀理事同無差別. 離身心相故

名精進. 十頌總相顯佛此德. 前卽無差之

差. 此乃差之無差. 二章相接顯非卽離. 亦互

相成. 十頌分二. 初一約法雙標. 後九就喩

雙釋. 今初也. 初句標其所知. 五類之法皆無

有差. 餘三句對人以顯. 次句揀非餘境. 下

半唯佛究盡. 後九釋中前五釋所知. 後四釋

能知. 前中初四正釋. 後一遣疑. 前中皆上半

喩. 下半法無差所由. 在於末句. 然其能喩

不離諸法. 取其所易喩其所難耳. 一體色

無別喩. 此喩爲總. 喩雖是一法合有二該

橫□故. □約理事交徹. 法者事也非法理

也. 色卽空故. 亦可法眞法也非法妄法也.

取文雖異義旨乃同. 謂如金之黃色與金

體斤兩性無差別. 隨取互收. 合中金是所

依喩其眞法. 色是能依喩妄非法. 以妄無

體攬眞而起. 則眞無不隱唯妄現也. 以眞

體實妄無不盡唯眞現也. 是則無體之妄不

異體實之眞. 故云無有異也. 亦同密嚴如

金與指環展轉無差別. 橫者異法相望. 法

者可軌之法也. 非法者. 不可軌之法也. 又法

謂有法非法謂無故. 中論釋法不生非法.

云有不生無故. 體性無異者. 謂同如故. 然

前義正順於喩. 後義乃順標中. 諸法之言要

由初義性相無差. 方得顯於後義事事無

差. 若但用後義. 未顯相全同性. 那得顯

於事事同於一性. 第二偈假名不實喩. 以

眞奪俗是故無差. 攬緣成衆生. 卽虛非衆

經數: 一七三五

經名: 大方廣佛華嚴經疏卷第二十一

頁數: 六五七

上              欄

生. 所遣旣無能1遣安有. 故俱無實. 以喩諸

法皆無實義. □從緣故. 若以正報爲衆生.

依報非衆生. 乃全是所喩非實之相. 尙難顯

了. 三三世互無喩. 喩無相故無別. 謂若未

來有過去者. 應名過去何名未來. 故知定

無過現之相. 文擧一隅應反餘二. 諸法無

相如彼互無. 此以差別喩無差別. 四四相

非實喩. 喩無性故無差別. 生等四相離所

相法. 無別自性. 一切諸法離所依理. 無別

自性. 此以相無喩於性無. 後遣疑者. 疑云

若都無別云何見有性相等殊. 故此釋云.

亦如涅槃體離有無百非斯絶. 而强立名

字曰餘無餘. 諸法亦然. 眞俗□虛分別成

異. 若離分別則無一切境界之相. 第二四

偈. 喩能知者皆展轉遣疑. 初偈疑云. 旣有

分別則有能知. 故釋云. 離所數物無能數

數. 旣所知無性何有能知. 無知之知是眞了

法. 次復疑云. 若依向喩能數喩能知. 能知

雖無所知猶有故. 復用能數法以喩所知.

智慧差別以喩能知. 反覆相遣顯無差理.

謂一上加一名之爲二. 乃至百千. 皆是諸

一. 由能數智作百千解故. 晉譯中第三句.

云皆悉是本數. 今譯明一多相待故. 無體

性喩彼妄想. 於無性中計爲有無耳. 次又

疑云. 都無能所何名佛智. 故釋云. 能所雙

亡佛智斯顯. 故所知妄法如世成壞. 能知眞

智湛若虛空. 尙不初成肉當有敗. 如出現

品. 又權智照俗同世成壞. 權卽是實如不

離空. 末偈疑云. 佛智旣等應用何殊. 釋云.

中              欄

隨心妄取佛無異相. 又謂常無常如各取

空. 佛智雙非如空無別. 第七智了三種世

間. 性相諸邊不動. 故名力林. 十頌顯佛離

相眞智. 於中分三. 初四遍明世間. 次五雙

遣世及出世. 後一觀成利益. 今初略有二

觀. 初二偈攝末歸本觀. 顯衆生世間空. 後二

緣生無作觀. 兼顯器世間空. 今初也. 初二

句. 推假名衆生不出三世. 顯是無常. 次二

句推三世衆生不出於蘊. 顯無有我. 次

句蘊由業生. 以明果空顯非邪因. 次句推

業唯心明心外無法. 次句體心如幻. 不離

性空及與中道. 如幻無性故. 非有非無故.

末句以本例末. 則上五一如皆展轉緣生故.

二緣生無作觀中. 初偈無作故緣成. 後偈緣

成卽無作. 今初言不自他作者. 通遣諸非.

一約外道非自性等作. 亦非梵天等他作.

但以虛妄無業報故. 廣如三論破. 二約小

乘非同類因自作. 亦非異熟因他作. 以皆相

待無自性故. 三約因緣相待. 如十地論及對

法所明. 四約以因望果. 中論云. 自作及他

作. 共作無因. 作如是說. 諸苦於果則不然

此自他言含於二意. 一以果爲自以因爲

他. 論云. 果法不能自作已體故.  二以因

爲自以緣爲他. 此明不從因緣. 無果待

對故. 離旣不成合亦不成故. 論云. 若彼此

共成應有共作. 若彼此尙無作. 何肉無因.

作彼此卽自他也. 下半二意. 一不□緣成

以遣無因. 二非但不□幻有. 亦由有空義

故能成因果. 是則不動眞際建立諸法. 又

下              欄

非但說於苦四種義不成. 一切外萬物四

義皆不成. 成壞之言顯兼器界. 後偈緣成卽

無作者. 向約幻有. 雖言成壞幻有卽空故

不應說. 是則不壞假名而說實相. 第二五

頌雙遣中. 初半偈假徵. 次半標答. 次偈出體

釋成蘊是世間緣成. 寂滅卽出世間故. 淨名

經云. 世間性空卽是出世間. 一體說二故云

假名. 次二句徵蘊名體. 世以蘊爲體. 蘊以

何爲體. 次二句標答. 上句答體下句答名.

應名無生五蘊. 旣云性不可滅. 則顯前非

事滅. 次一偈釋成空故不滅亦非事在. 不

滅則知本自不生. 2是無生義. 後3一偈例出

世間. 顯智正覺世間. 亦應緣無性. 又證無

性之理爲自體故. 末後一偈明觀益者. 佛

以實4法爲其體故. 見法則常見佛也. 第

八照理觀佛而起正修. 故名行林. 十頌觀

佛體相普周德. 於中分二. 前七約喩顯修.

後三見實成益. 前中復二. 初二地種無性普

周喩. 喩佛無生遍應德. 後五業相無依成事

喩. 喩佛難思現用德. 於中二. 三偈喩二偈

合. 前中初一明業果互依. 次偈明相依無

性. 業不離生故業性空. 因業有生故生無

來處. 後偈雙結難思顯成眞觀. 若逆推其

本. 業復有因卒至無住. 無住無本故無所

見. 無見之見方了業空. 二頌合中. 初偈難思

普應. 合上業果互依. 次二句. 以互不相是.

合互依無性. 身若是佛轉輪王等卽是如來.

佛若是身. 正覺之心應同色相. 後二句結

示眞體. 唯如唯智. 合第三偈難思達本. 二

經數: 一七三五

經名: 大方廣佛華嚴經疏卷第二十一

頁數: 六五八

上              欄

有三偈明見實中. 初頌見佛卽了法. 以見

佛稱性不疑同體故. 次偈見法卽見佛. 了

法卽性淨. 知佛不住性相故. 後偈明了正

修行. 照了無相心1寂分別. 寂照雙流故名

正念. 則從佛法生是法王子故. 又上三偈初

知離名爲法. 次知法名爲佛. 後知無名爲

僧. 窮見三寶之實2體也. 第九照心本末

名爲覺林. 十頌顯於具分唯識. 大分爲二.

前五約喩顯法. 後五法合成觀. 前中二. 前

二約事後三約心. 乍觀此喩似前喩所作

後喩能作. 細尋喩意. 前喩[&FFFF]#親. 故喩眞妄

依持. 後喩心境依持. 然依生滅八識. 但有

心境依持而卽如來藏心故. 有眞妄依持.

以會緣入實差別相盡. 唯眞如門. 卽前喩

所顯. 攝境從心不壞相故. 是生滅門. 卽後

喩所明. 存壞不二唯一緣起. 二門無□唯是

一心. 故下合中但明心造欲分義別. 喩顯

二門. 是名具分唯識. 今初. 二偈眞妄依持卽

眞如門. 攝一切法也. 初偈初句總喩一心.

次句3喩隨緣熏變成依他也. 次句不了

依他故成遍計. 第四句喩依他相盡體卽圓

成. 後偈喩依圓眞妄非卽離義. 上半不卽

能所異故. 大種中無色身所觸故. 色中無大

種眼所見故. 又能造無異□色差別故. 喩妄

依眞能所異故. 性無差別相不同故. 下半

不離義. 謂所造靑等. 離能造地等無別體

故. 假必依實同聚現故. 喩妄必依眞性相

交徹故. 然大必能造色. 非色能造大. 喩妄

必依眞起眞不依妄生. 故不云也. 然不離

中              欄

於色有大種可得. 後4三約心者. 喩於唯

識心生滅門. 於中初一亦明心境不卽離義.

上半不卽. 心中無彩□. 不可見故. 彩□中

無心. 無慮知故. 喩能變所變見相別故. 下

半不離隨心安布故. 喩離心則無境界相

故. 要由心變於境. 非是境能變心. 故云唯

識. 不言唯境. 但云然不離於心有彩□可

得. 不言然不離於□而有心可得. 次一

偈喩能所變之行相. 明□師巧思不住. 變態

多端. 所□非心誰相知者. 法合彼心者. 眞

妄和合心也. □言遮斷. 不住遮常. 如瀑流

故. 含一切種故云無量相. 甚深細名難思

議. 次句頓現萬境. 下句喩所變境. 離心無

體. 又常不住者. 無住爲本故. 無量難思總

標深廣. 下二句釋. 示現一切廣故難思. 各不

相知深故難思. 三一偈. 重喩上來不相知義.

謂非唯所□之法. 自不相知. 喩所變之境

無有體性. 能□之心念念生滅. 自不相知

故. 亦不能知於所□. 雙喩心境皆無自性.

各不相知故. 言不能知自心而由心故□.

又雖不知□心. 而由心能□. 喩衆生雖迷

心現量而心變於境. 又由不能知所□. 但

□於自心故. 能成所□. 喩衆生由迷境唯

心方能現妄境. 又喩正由無性方成萬境.

故云諸法性如是. 第二五偈合中分四. 初一

偈合. 初二句初句合. 最初句心者. 卽總相之

心也. 下三句合. 第二句諸世間者. 卽諸彩色

此句爲總. 下出諸相卽蘊界處. 故云無法

不造故. 晉譯云造種種五蘊. 正法念云. 心

下              欄

如□師手. □出五彩黑靑亦黃白及白白. 故

上文云. 布諸彩色. □手譬心六色. 如次喩

地獄鬼畜修羅人天. 若言種種則十法界.

五蘊等法皆心所造. 次二頌合前初偈下半.

初中二. 初一擧例以合. 由成前諸言. 謂如

世五蘊從心而5造. 諸佛五蘊亦然. 如佛五

蘊. 餘一切衆生亦然. 皆從心造. 然心是總相

悟之名佛. 成淨緣起. 迷作衆生. 成染緣

起. 緣起雖有染淨心體不殊. 佛果契心

同眞無盡. 妄法有極故不言之. 若依舊譯.

云心佛與衆生. 是三無差別. 則三皆無盡.

無盡卽是無別之相. 應云心佛與衆生. 體

性皆無盡. 以妄體本眞故亦無盡. 是以如來

不斷性惡. 亦猶闡提不斷性善. 又上三各

有二義. 總心二6義者. 一染二淨. 佛二義者.

一應機隨染. 二平等違染. 衆生二者. 一隨流

背佛. 二機熟感佛. 各以初義成順流無差.

各以後義爲反流無差. 則無差之言含盡

無盡. 又三中二義. 各全體相收. 此三無差成

一緣起. 上約橫論. 若約一人心卽總相. 佛

卽本覺. 衆生卽不覺. 乃本覺隨緣而成此二.

爲生滅門. 下半此二體性無盡. 卽眞如門. 隨

緣不失自眞性故. 正合前文大種無差. 若

謂心佛衆生三有異者. 卽是虛妄取異色

也. 後一偈反勢合. 謂妄取異色則不知心

行. 若知心行普造世間. 則無虛妄. 便了眞

實. 卽正合大種無差. 兼明觀益. 三一偈有

二義. 一雙合前眞妄心境不卽離義. 上半合

前二三偈之上半. 卽前互無不卽之義. 心卽

經數: 一七三五

經名: 大方廣佛華嚴經疏卷第二十一

頁數: 六五九

上              欄

能變及心體故. 身卽所變. 謂有根身是識相

分及性之相故. 下半雙合前兩偈. 下半不離

之義. 謂雖不相住. 而依心現境依體起用.

作諸佛事體用不□. 爲未曾有. 二又將合

前第四偈. 謂上半合前□不住義. 及各不

相知. 而能作佛事. 合示現一切色. 自在未

曾有合無量難思議. 爲兼此義. 不以互無

言之而言不住. 譯之妙也. 晉經但云心亦

非是身. 但得前文互無之義. 末後一偈結勸

卽反. 合前□師不知心喩. 若不知心常□

妄境. 觀唯心造則了眞佛. 上半有機下半

示觀. 然有二釋. 一云. 若欲了佛者應觀

法界性. 上一切差別皆唯心作. 以見法卽見

佛故. 二觀法界性是眞如門. 觀唯心造卽

生滅門. 是雙結也. 又一是眞如實觀. 一是唯

心識觀. 大乘觀要不出此二. 觀此二門唯

是一心. 皆各總攝一切法盡. 二諦雙融無□

一味. 三世諸佛證此爲體故. 欲知彼者. 應

當觀此旣爲妙極. 是以暫持能破地獄. 第

十鑒達諸佛[&FFFF]#超色聲. 心言路絶故云智

林. 頌顯此德十頌分二. 初一標章後九解

釋. 今初. 若準晉本. 第四句云所思不可思.

則四句皆標章. 今經則上三句標章. 第四句

總結. 謂標章遮過令不依識. 明佛三業非

凡境故. 第四總結顯德示智入門. 謂若了

唯一眞心. 言思斯絶則合菩提之體故. 梵本

第四句. 云於不思何思. 卽是以一眞心而

成三業. 三業不離一眞形奪相融. 不可以

一多思也. 又非唯佛之三業同一眞心. 亦

中              欄

與觀者眞心非異非一. 故難思議. 若能離於

思議則終日見聞. 亦無所見聞矣. 後九別

釋中. 卽分三別. 初二釋不可取. 次四釋不

可見. 後三釋不可聞. 今初也. 初半偈奪以

正釋. 後一偈半1縱以生過. 然有量等實通

三業. 爲對下二且就智明. 有如理智不可

言量. 有如量智不可言無. 又一智卽是

一切智故. 衆智所用不相雜故. 後*縱中初

半. 縱其令取必無果利. 後一偈顯取之失.

夫說法者. 當如法說法無所得而欲取得.

心計有說執石爲寶. 是謂自欺. 理無謂有

是爲自□. 終不契理. 故云. 己事不成汚他

心識故不令衆喜. 又以量無量取則墮斷

常. 自損損他故皆不可. 第二有四偈. 歎佛

色身深奧釋不可見. 章文分爲二. 初一法

說後三喩肉. 今初. 非色現色故稱爲妙. 物感

斯現是曰無邊. 又色卽空故邊卽無邊. 又淨

識所現空色相融. 故身分總別. 乃至一毛皆

無邊量. 攝德無盡. 具上三義豈可以盡言.

次三喩中分二. 初一摩尼隨映喩. 喩佛地

實無異色. 隨感便現故言無色而現色. 喩

全似法. 故但合云. 佛亦如是. 後二偈淨空現

色喩. 喩佛法身體非是色. 能現[&FFFF]#妙一切諸

色. 初偈喩後偈合. 四句對前. 但二三前[&FFFF]#此

是分喩. 故委合之. 以空但不可眼見. 而可

心知. 佛所現色心行處絶. 故爲分喩. 心眼

尙不能見. 肉肉眼哉. 此卽見中絶思議也.

問二喩. 豈不違經上云有無邊妙色. 今云

非色無色耶. 亦違諸論佛有妙色爲增上

下              欄

緣. 古德云. 若約初敎大乘義. 如前說. 若

實敎大乘. 佛地無此色聲[&FFFF]#相功德. 但有

大智大悲大定大願諸功德等. 然諸功德等

□同證眞如. 若衆生機感. 卽現色無盡. 旣

無不應機時. 故所現色亦無斷絶. 此以隨

他爲自. 更無別2他自. 約此爲有. 故云. 無

邊妙色. 今約自說. 不約隨他. 故云無色非

色也. 亦可前喩初敎後. 喩實敎. 有云. 若爾

彼能現體爲有無耶. 十蓮華藏塵數之相. 皆

示現耶. 八地七勸. 言佛色聲皆無有量. 寧

不違耶. 若執佛果. 唯有如如及如如智獨

存者. 無漏蘊界窮未來際. 遍因陀羅網皆

非實事. 亦違涅槃滅無常色而獲常色. 此

義具如智慧莊嚴經說. 然上二解各是一理.

□符經論. 今當會之. 攝末從本唯如如智.

自受用色智所現故. 攝相從性但有如如.

旣所現卽如. 何妨妙色. 故有亦無失. 然如外

無法何要須現. 萬法卽如如卽法身. 更何所

現. 故云唯如如. 及如如智獨存. 於理未失.

如色相卽有無交徹. 若定執有無恐傷聖

旨. 故今二喩前後相成. 摩尼現色但云無

色. 無卽但是無他. 非無自體. 淨空現色旣

云非色. 非卽非其自體. 不獨無他. 前喩自

受用身後喩法身. 此二不二爲佛眞身. 故

下經云. 佛以法爲身淸淨如虛空. 所現衆

色形令入此法中. 第三三偈. 釋所聞不可

聞中. 初約應聲緣感. 便應離相離性故. 聲

非如來應不差機. 非聲之聲故云不離. 故

以聲取是行邪道. 若離聲取未[&FFFF]#斷無. 次

經數: 一七三五

經名: 大方廣佛華嚴經疏卷第二十二

頁數: 六六○

上              欄

頌約體釋. 湛然不遷. 心離分別. 尙非心見

安可耳聞. 猶如天鼓無心出故. 此卽聞中

不思議也. 後偈釋疑. 疑云. 爲是有法不

可聞耶. 爲是無法1無可說耶. 上半順理後

句答. 次疑云. 若爾何以現聞敎法. 下半釋

云. 但有自心變非佛說也. 若依權敎. 此約有

影無本. 然本影相望通有四句. 若依此宗

果海離言故無有說. 用隨機現謂如是說.

而此本質亦是自心餘如懸談中說

大方廣佛華嚴經疏卷第二十一

大方廣佛華嚴經疏卷第二十二

唐淸□山大華嚴寺沙門澄觀撰

十行品第二十一(從第十九經半盡第二十一經)

來意有二. 一前序此正故. 二前辨所依佛智.

此辨能依之行2故. 二釋名者. 隨緣順理

造修名行. 數越塵沙寄圓辨十. 仁王名爲

十止. 就三學中定心增故. 梵網名. 爲長養.

長道3根故. 若具梵本. 應云功德華聚. 菩

薩說十行品則兼能說人. 今文略耳. 宗趣

可知. 四釋文者. 此品不同前4二. 有行德

者以行爲主. 故略無之. 又行德已純熟進

趣中收. 故唯一品義當行中之解. 品有七

分. 5一三昧分. 二加分. 三起分. 四本分. 五說

分. 六現證分. 七重頌分. 今初三昧分. 功德林

入者爲衆首故. 表說十行衆德建立故. 承

佛神力是入定因. 入菩薩善思惟者. 顯定別

中              欄

名. 揀因異果故名菩薩. 巧順事理揀擇無

□. 無心成事名善思惟. 二入是已下明加分

有三. 初總辨作加因緣. 二辨加所爲. 三正

顯加相. 初中四. 一總標加因. 二十方下加緣

顯現. 三告功德林下[&FFFF]#有加因. 四善男子下

雙顯加定因緣. 於中二. 初別顯所因. 二令

汝入下結因所屬. 今初. 亦有四因. 一伴佛

同加準十住會. 卽是神力加也. 二主佛宿願.

三主佛現威. 四大衆機感略無助化善根. 或

是諸字中攝故. 餘義具於前會. 二爲增長下

辨加所爲. 有十一句. 前十別明. 後所謂下

一句總結. 乃至起分皆同前會. 但住行之殊.

第三善男子下. 正辨加相中三. 初語業加.

命其說故. 二是時諸佛下意業加. 與智慧

故. 有別顯徵釋. 別顯中初總餘別. 別中一

捷辯. 二無斷辯. 三無師智. 前後二會□無此

智. 卽是本覺之智了因自得悟. 不由師. 假

佛緣顯故得云與. 及無癡智□是迅辯. 四

應辯五無謬錯辯. 六□義味辯. 七一切世間

最上妙辯. 八總策前七九. 此七無勝. 三爾時

下身業加. 增威力故. 第三時功德林下. 起

分可知. 第四告諸下本分文二. 初行體後行

相. 前中若約所依. 卽前善思三昧爲體. 若

約所觀卽二諦雙融. 若約能觀悲智無□.

今從敎相. 卽下四行爲體. 若約十行別體.

卽以十波羅蜜爲體. 義見初會. 今就敎相

中. 若直就經文文分爲二. 初標顯. 二何以

下徵釋. 初中先標行體難思. 行卽深心所修

行海也. 與法界下顯難思之相. 深等法界

下              欄

廣齊虛空. 故心言罔及也. 又超下位名不

思議. 又卽理之事行. 同事法界之無量. 等

虛空之無邊. 卽事之理. 行同理法界之寂

寥. 等虛空之絶相. 此二俱非言之表詮心之

顯詮. 故難思議. 肉二交徹. 能令一行攝一切

行. 一位攝一切位. 純雜無□故. 第十行. 云

入因陀羅網法界. 成就如來無□解脫. 人中

雄猛大師子吼. 乃至到一切法實相源底故.

又若唯遮者則凡聖絶分故. 非但遮常心

言. 亦應融常心言. 是則於中思議不可盡

也. 遮融無二. 則思與非思體俱寂滅. 方曰

眞不思議. 從徵釋中. 何以因人之行便□思

耶. 釋云同佛果故佛窮事行之邊. 極理行

之際. 斷一切障證一切理. 因圓果滿融無

障□. 菩薩同彼寧可思議. 若取論勢. 菩薩

行爲總句. 餘皆是別. 不可思議卽眞實行也.

彼約地前不見. 此約凡愚□思. 亦句眞實

行布. 位中無眞如觀故. 無觀相行. 二與法

界等卽是勝行. 亦是佛本故. 三與虛空等卽

因行也. 是無常因亦未得地智. 缺常果因

也. 四學三世佛而修行者是不怯弱行. 未能

順理眞實救護. 故無大行. 餘同前會. 第二

佛子何等下辨行相. 文分爲三. 初總徵其

名. 二佛子下標數顯勝. 故云三世諸佛同

說. 三何等下徵數列名. 先徵次列後結. 列

中. 然與本業名雖小異. 而義意大同. 一施

悅自他故名歡喜. 約三施說在因皆悅故.

下經云. 爲令衆生生歡喜故. 若就果說. 財

獲富饒無畏. 身心安泰. 法施當獲法喜皆